b"\n_START_ARTICLE_\nLeptobotia taeniops\n_START_SECTION_\nAlimentaci\xc3\xb3\n_START_PARAGRAPH_\n\xc3\x89s un depredador bent\xc3\xb2nic que es nodreix d'insectes, crustacis i peixets.\n_START_SECTION_\nH\xc3\xa0bitat i distribuci\xc3\xb3 geogr\xc3\xa0fica\n_START_PARAGRAPH_\n\xc3\x89s un peix d'aigua dol\xc3\xa7a (pH entre 7 i 8), demersal i de clima temperat, el qual viu a la Xina: els rius d'aig\xc3\xbces netes i ben oxigenades amb substrat rocall\xc3\xb3s (encara que tamb\xc3\xa9 \xc3\xa9s present en els d'aig\xc3\xbces t\xc3\xa8rboles) de les conques superior i mitjana del riu Iang-Ts\xc3\xa9, incloent-hi la prov\xc3\xadncia de Hunan i el llac Dongting.\n_START_SECTION_\nEstat de conservaci\xc3\xb3\n_START_PARAGRAPH_\nUna gran extensi\xc3\xb3 del riu Iang-Ts\xc3\xa9 ha estat degradada per les activitats humanes (com ara, la construcci\xc3\xb3 de preses i la contaminaci\xc3\xb3 de l'aigua), la qual cosa ha comportat, entre altres conseq\xc3\xbc\xc3\xa8ncies, que hagi perdut part del seu h\xc3\xa0bitat i que algunes poblacions hagin de viure en alguns llacs i embassaments, tot i que \xc3\xa9s poc probable que puguin reproduir-se en aquests entorns.\n_START_SECTION_\nObservacions\n_START_PARAGRAPH_\n\xc3\x89s inofensiu per als humans i poc conegut en aquariof\xc3\xadlia, encara que se n'hi veu de tant en tant."